**IZVJEŠĆE O RADU ETNOGRAFSKOG MUZEJA SPLIT**

**U 2022. GODINI**

**1. SKUPLJANJEGRAĐE**

Zbirke Etnografskog muzeja Split povećane su za 54 novonabavljeni predmet. Jedan predmet je otkupljen, a ostali su darovani Muzeju.

**2. ZAŠTITA**

**Restauratorska radionica za tekstil**

Volga Lopušinsky-Zoković, viša restauratorica tehničarka

Preventivna zaštita, konzervacija – restauracija tekstila:

- Izvršeni konzervatorsko - resturatorski radovi na šeširu inventarne oznake 630:SLT; 1749 iz Orebića uz bilježenje o procesima rada.

- Kontinuirani odlazak u depo s kustosicama Idom Jakšić, Ivanom Vuković i restauratoricom Vanom Ribarović, zbog kontrole i zaleđivanja vunene građe kao preventivne zaštite od najezde moljaca i ostalih nametnika;

- S kolegicama Ivančić i Ribarović odlazak u depo, radi provjere inventarnih brojeva na 15-ak ženskih torbi te njihovo umatanje u košuljice od Tyveka i spremanje;

- Mehaničko čišćenje haljine, stare 50-ak godina, Konavle, poklon gđe Maje Krstić. Napravljena je od pamučne tkanine platnenog tkanja s vezom u tamno crvenoj i crnoj boji. Budući da je „etno – kreacija“, upisana je u Zbirku rekonstruiranih nošnji.

Vana Ribarović, viša restauratorica tehničarka

Konzervatorsko-restauratorski radovi:

1. Marama *rubac* inventarnog broja XV/587

- Izrada dokumentacije (foto dokumentacija, grafička dokumentacija i pisana dokumentacija) u kojoj je zabilježeno stanje predmeta prije izvedenih zahvata, konzervatorsko-restauratorski radovi i stanje po završetku radova

- Podlaganje i konsolidacija predmeta

- Priprema predmeta za pohranu u čuvaonici

2. Vezenka *fjok* inventarnog broja XV/2406

- Izrada dokumentacije (foto dokumentacija, grafička dokumentacija i pisana dokumentacija) u kojoj je zabilježeno stanje predmeta prije izvedenih zahvata, konzervatorsko-restauratorski radovi i stanje po završetku radova

- Izvedene preliminarne analize veza u tkanju i sirovinskog sastava niti

- Mehaničko čišćenje predmeta, razdvajanje predmeta, relaksiranje podstave i temeljne tkanine predmeta u zatvorenom sustavu, ispravljanje niti, podlaganje i konsolidacija temeljne tkanine, spajanje predmeta u cjelinu, šivanje zaštitne obloge preko temeljne tkanine

- Izrada konstrukcije za adekvatnu pohranu predmeta u čuvaonici

Preventivna konzervacija:

1. Premještaj četiri haljetka *kurtina* inventarnih brojeva 630;SLT:4429, 630;SLT:623, XV/2325, V/8775 unutar čuvaonice na primjereniji način

- Izrada dokumentacije (foto dokumentacija, grafička dokumentacija i pisana dokumentacija) u kojoj je zabilježeno zatečeno stanje stanje predmeta

- Izrada konstrukcija za adekvatnu pohranu predmeta u čuvaonici

2. Izrada zaštitnih omota za spremanje torbi iz zbirke Jadranskih nošnji

3. Redoviti odlasci u muzejsku čuvaonicu s ciljem preventivne zaštite tekstilnih muzejskih predmeta koja podrazumijeva detaljan pregled predmeta, ponovno smrzavanje, te smještanje predmeta u čuvaonicu na adekvatan način

Ostalo:

- Sudjelovanje u postavljanju gostujuće izložbe Franjevačkog muzeja i galerije Gorica – Livno „Izložba tradicijskih predmeta i postupaka obrade vune“

- Sudjelovanje u postavljanju gostujuće izložbe slovenskog kulturnog društva Triglav Split „Čipka na batiće/Kekljana čipka“

- Sudjelovanje u postavljanju izložbe autorice Maje Alujević „Priča o soli i solarstvu“

- Sudjelovanje u kreiranju sadržaja za društvene mreže

- Istraživanje vrsta tkanja tkanina korištenih pri izradi dijelova splitske nošnje

- Sudjelovanje u radionicama za djecu po potrebi

**Restauratorska radionica za drvo i metal**

Jerko Matoš, restaurator

U razdoblju za 2022. godinu restauratorska radionica za drvo i metal je obrađivala predmete iz zbirki kustosica Branke Vojnović Traživuk i Ivane Vuković i to na poslovima:

- preventivne zaštite

- konzervacije i restauracije

- poslovi vezani uz izlaganje predmeta (izložbe)

- poslovi vezani uz deponiranje i zaštitu predmeta (depo i stalni postav)

- izrada fotografske i pisane dokumentacije

Proces obrade odnosno preventivne zaštite i restauracije odvijao se nakon utvrđivanja stanja pojedinih predmeta. Sukladno tome prioritetni poslovi su obrađivani po hitnom postupku.

U 2022. godini naglasak je stavljen na preventivnu zaštitu 26 predmeta iz zbirke Gospodarstva (Ivana Vuković), predmeta iz zbirke Tradicijskog rukotvorstva (Branka Vojnović Traživuk) te predmeta iz zbirke Kućnog inventara i Likovne zbirke (Branka Vojnović Traživuk).

Preventivna zaštita je uključivala usporavanje drastičnog propada cca 100 predmeta od drva (depo) kojih je zahvatila crvotočina. Zdravi predmeti su dislocirani od crvotočnih nad kojima je proveden tretman kemijske fumigacije plinom. Također su u postupak fumigacije uključeni neki predmeti iz stalnog postava.

Također u 2022. godini su obavljani poslovi kao što su:

- postavljanje, skidanje i skladištenje predmeta na izložbama u organizaciji Muzeja.

- izrada i popravak raznih neinventarnih predmeta i materijala u depou i radionici.

- fotografiranje raznih predmeta za potrebe kustosa unutar muzeja kao i odlazak sa kustosima u depo radi popravka, premještanja i skladištenja predmeta.

Sandro Vimer, viši restaurator

Kompletna restauracija 4 kubure: inv. br. 630:SLT;456, 630:SLT;460, 630:SLT;463, 630:SLT;466

**3. DOKUMENTACIJA**

**3.1. Inventarna knjiga**

U inventarnu knjigu ukupno je inventirana 28 predmeta.

**3.2. Katalog muzejskih predmeta**

Kataloška obrada predmeta ubazi podataka M++:

Branka Vojnović Traživuk, muzejska savjetnica

*Zbirka kućnog inventara*

Cjelovito je obrađeno 15 predmeta, od čega 14 novonabavljenih i jedan neinventirani (stari fundus).

*Likovna zbirka*

Obrađena su dva nova predmeta.

*Zbirka glazbala*

Obrađena su dva nova predmeta.

Ivana Vuković, viša kustosica

*Zbirka tradicijskog gospodarstva*

U Zbirku je upisano 6 novih predmeta.

**3.3. Sekundarna dokumentacija**

Obrada u bazi podataka S++:

Ribarović, Vana, viša restauratorica tehničarka

Fond Konzervatorsko-restauratorski postupci

- Upis predmeta koji su bili predmetom konzervatorsko-restauratorskih zahvata s prikupljenom dokumentacijom (12 zapisa)

Vedrana Premuž Đipalo, muzejska pedagoginja savjetnica

*Fond Edukativna djelatnost*

U Fond je upisano 95 novih zapisa.

**4. KNJIŽNICA**

Meštrović Iva, viša knjižničarka

**4.1. Nabava knjižnične građe**

Tijekom 2022. godine fond knjižnice Muzeja je obogaćen s 40 novih publikacija, od čega se 30 svezaka odnosi na knjige, a 10 svezaka na časopise.

**4.2. Stručna obrada knjižničnog fonda**

Zbirka monografija

Nastavak rada na inventarizaciji i katalogizaciji prispjele i zaostale građe u knjižničnoj bazi K++.

**4.4. Službe i usluge za korisnike**

Knjižničarske i informacijske usluge (organizacija, nabava i dostava građe i informacija) pružane su djelatnicima Muzeja i po potrebi vanjskim korisnicima. Uslugama Knjižnice koristilo se ukupno 16 korisnika (7 zaposlenika Muzeja, 9 vanjskih). Koristili su ukupno 213 knjižničnih jedinica, od čega 196 u knjižnici, a 17 u vanjskoj posudbi.

Obavljena su opsežnija pretraživanja kataloga Knjižnice, mrežnih izvora i dokumentacijske građe za različite teme: tradicijsko gospodarstvo Dalmacije (izdanje Muzeja) tradicijska odjeća otoka Hvara (diplomski rad studentice na Akademiji mode i dizajna (AMD) u Minhenu), narodna nošnja i gospodarstvo triljskoga kraja (monografija sela Velić), pučki Božićni običaji u Splitu i okolici (istraživanje - Muzej grada Splita), pokladne maškare u Bolu na otoku Braču (monografija), narodni život i običaji Zadvarja (monografija općine Zadvarje), običaji žena iz Dalmatinske zagore (umjetničko-istraživački projekt – diplomski rad studentice na Umjetničkoj akademiji u Berlinu)

**4.5. Ostalo**

* vođenje skladišta vlastitih izdanja (dostava istih na prodajni pult recepcijeMuzeja ili priprema za vanjsku prodaju)
* evidencija i slanje Muzejskih izdanja u razmjenu te poklanjanjeistih autorima i drugim suradnicima Muzeja (ukupno 429 primjeraka)
* sastavljeno je Izvješće o radu EMS za 2021. godinu za Upravno vijeće Muzeja i Službu za kulturu Grada Split
* sastavljeno je Izvješće o radu EMS za 2021. godinu za elektroničko izdanje MDC-a *Izvješća hrvatskih muzeja*
* izrada i dostava statističkih podataka o poslovanju knjižnice EMS-a za 2021. godinu putem Sustava jedinstvenog elektroničkog prikupljanja statističkih podataka o poslovanju knjižinice
* Povjereniku za informiranje u Zagrebu dostavljeno online Izvješće o provedbi zakona o pravu na pristup informacijama za 2021. godinu
* ažuriranje podataka u online korisničkoj aplikaciji MDC-a OREG (Online Registar muzeja, galerija i zbirki u Hrvatskoj)
* dodjeljivanje i evidencija ISBN brojeva i traženje CIP zapisa za nove naslove u izdanju Muzeja u Sveučilišnoj knjižnici u Splitu
* redoviti stručni nadzor knjižnice Muzeja provela je viša knjižničarka Irena Urem, voditeljica Matične službe za istraživanje i razvoj Sveučilišne knjižnice u Splitu, 18. svibnja 2022. godine; o provedenom stručnom nadzoru sastavljeno je izvješće.

**Nagrade i priznanja**

Priznanje i nagradu *Zaklade Dr. Ljerka Markić Čučuković* za 2021. godinu za poseban doprinos knjižničarskoj struci dobio je Etnografski muzej Split i Iva Meštrović, viša knjižničarka, za izložbu i katalog izložbe ***Izdavačka djelatnost Etnografskog muzeja Split kroz 110 godina djelovanja.***

Iva Meštrović prisustvovala je svečanoj dodjeli priznanja i nagrade Zaklade 8. travnja 2022. u Vijećnici Filozofskoga fakulteta u Zagrebu.

**5. STALNI POSTAV**

Ivana Vuković, viša kustosica

Vedrana Premuž Đipalo, muzejska savjetnica pedagoginja

Tijekom 2022. godine održani su višekratni sastanci s arhitektima Petrom Ivanišević Brzulja i Martinom Jelić (Arhitektonska radionica centar) te Ivom Vojnovićem i Nansi Dodoja (Ured Vojnović) vezani za radove projektne dokumentacije novog stalnog postava Etnografskog muzeja Split. U prvom redu to se odnosilo na izradu glavnog projekta, uz prethodno pribavljanje svih dodatnih dokumenata. Nadalje, s obzirom na recentne izmjene cijena materijala i usluga, pristupilo se revidiranju cijena u dosad izrađenim segmentima troškovnika te se nastavilo popunjavati stavke kojima jedinične cijene nisu izražene. Stoga su organizirani i sastanci s eventualnim podizvođačima s kojima je detaljno pregledan izložbeni prostor EMS-a, predviđen za smještaj stalnog postava. Također, održan je sastanak s pročelnikom za društvene djelatnosti Grada Splita Mariom Negotićem i Marinom Kuzmanić Petreš, voditeljicom Odsjeka za kulturu Grada Splita, na kojem su najprije kolege upoznati sa stupnjem realizacije projektne dokumentacije stalnog postava, te s kojima su izmijenjena mišljenja i savjeti vezani za realizaciju postava.

**6.STRUČNIRAD**

**6.1.Stručna obrada muzejske građe**

Stručno su obrađeni svi novonabavljeni predmeti.

**6.2.Publicistika djelatnost stručnih djelatnika**

Alujević, Maja. 2022. *Priča o soli i solarstvu*. Split : Etnografski muzej

Jakšić, Ida. *„Pregalaštvo“ : pregače iz Zbirke nošnji dalmatinskog zaleđa Etnografskog muzeja Split.* //Ethnologica Dalmatica, 29, 93-132

Ivančić, Sanja. 2022. Split - *grad po mjeri turista : apartmanizacija prostora*. //Ethnologica Dalmatica 29, 135-145

Meštrović, Iva. 2022. *Izvješće o radu Etnografskog muzeja Split 2021. godine*. //Ethnologica Dalmatica, 29, 193-194

Ribarović, Vana. 2022. *Konzervatorsko-restauratorski radovi na kurtinu iz Zbirke jadranskih nošnji Etnografskog muzeja Spli.* //Ethnologica Dalmatica, 29, 71-91.

Vuković, Ivana. 2022. *Četiri odjevna kompleta kao začetak Zbirke rekonstruiranih nošnji*. //Ethnologica Dalmatica, 29, 163-185.

Vuković, Ivana. 2022. *Predgovor*. //Maja Alujević. Priča o soli i solarstvu. Split : Etnografski muzej, 6-7.

Vuković, Ivana. 2022. *Višestruki životi narodne nošnje*. //Monture s potpisom : klapski i folklorni kostimi Slavke Klišanić. Dugopolje : KUD „Pleter“, [bez pag.].

**6.3. Revizija građe**

Predana revizija sviju dodijeljenih zbirki za proteklo petogodišnje razdoblje (dr. B. Vojnović Traživuk, S. Ivančić)

**6.4. Sudjelovanje na kongresima i savjetovanjima**

6.6.1. Sudjelovanje s izlaganjem

- sudjelovanje s izlaganjem *Vizualni sadržaji u muzejskoj komunikaciji* – 12. skup muzejskih pedagoga Hrvatske s međunarodnim sudjelovanjem „Teško dohvatljive skupine posjetitelja – izazovi i rješenja“ Zadar, 21.-24. rujna 2022. (dr. V. Premuž Đipalo)

- sudjelovanje na 9. festivalu muzejskog filma i multimedije MUVI 09 i MUVI LAB 2022, 5.12.2022. - online predstavljanje dokumentarnih filmova u produkciji EMS-a: *Na svakoj lanterni vitar drugačije puše* (8') i *Grad su ljudi* (34') (dr. V. Premuž Đipalo, I. Vuković)

**6.5. Stručno usavršavanje**

Sudjelovanje na predavanjima, seminarima i radionicama (bez izlaganja)

- pohađanje webinara *Sustav jedinstvenog elektroničkog prikupljanja statističkih podataka o poslovanju knjižnica – najčešće pogreške* u organizaciji Centra za stalno stručno usavršavanje knjižničara u RH, 28. 1. 2022. (I. Meštrović)

- pohađanje webinara *Članstvo u Crossrefu posredništvom Hrvatskog ureda za DOI* u organizaciji Centra za stalno stručno usavršavanje knjižničara u RH, 7. 3. 2022. (I. Meštrović)

- prisustvovanje *webinaru* „Mediteranska prehrana“ u organizaciji Ministarstva kulture RH, na kraju kojeg je ravnatelj Muzeja predstavio sva izdanja EMS-a koja se tiču ove teme. Digitalne verzije ovih izdanja dostavit će se Ministarstvu u svrhu objave u repozitoriju. (I. Jakšić)

- pohađanje webinara Primjena Pravilnika za opis i pristup građi u knjižnicama, arhivima i muzejima: objekti kulturne i prirodne baštineu organizaciji Centra za stalno stručno usavršavanje knjižničara u RH, 20. 10. 2022. (I. Meštrović)

- sudjelovanje na 47. izbornoj Skupštini Hrvatskoga knjižničarskog društva pod nazivom *Knjižnice grade nove svjetove*, u svojstvu delegata Društva knjižničara u Splitu, 6. 10. 2022. (I. Meštrović)

- online sudjelovanje u *Festivalu multimedijskih i web projekata* u organizaciji Muzejskog dokumentacijskog centra, 6.12.2022. (I. Vuković)

- sudjelovanje u online radionici *Povezivanje primarne i sekundarne muzejske dokumentacije s naglaskom na izložbenu i izdavačku djelatnost* održanoj u organizaciji Muzejskog dokumentacijskog centra iz Zagreba, a u sklopu programa Vijeća matične djelatnosti, 8. 12. 2022. (I. Jakšić, M. Alujević, I. Vuković, V. Lopušinsky-Zoković, V. Ribarović, I. Meštrović)

- sudjelovanje u online radionici Muzejskog dokumentacijskog centra *Preliminarni rezultati testiranja Pravilnika za opis i pristup građi u knjižnicama, arhivima i muzejima,* 15. 12. 2022. (I. Jakšić, M. Alujević, I. Vuković, I. Meštrović)

**6.6. Stručna pomoć i konzultacije**

Stručni djelatnici Muzeja pružaju stručnu pomoć i savjete kolegama muzealcima i etnolozima, studentima, školama, KUD-ovima, medijima, entuzijastima, ljubiteljima etnografske baštine i drugima u različitim upitima. U protekloj godini upućeno je 38 raznovrsnih upita našoj ustanovi, na koje su im djelatnici Muzeja odgovorili.

**6.7. Urednički poslovi, recenzije knjiga i članaka**

Urednički poslovi

Silvio Braica

Ethnologica Dalmatica 29 (2022), Etnografski muzej Split, 2022.

Iva Meštrović

elektronički časopis Ethnologica Dalmatica 29 (2022), portal Hrčak

Recenzije knjiga i članaka

dr. B. Vojnović Traživuk

- recenzija članka o škrinjama za časopis Makarsko primorje

**6.8. Djelovanje u strukovnim društvima**

- članstvo u Hrvatskom muzejskom društvu (V. Premuž Đipalo, I. Vuković, I. Meštrović)

- članstvo u Društvu knjižničara u Splitu (I. Meštrović)

- članstvo u Hrvatskom etnološkom društvo (S. Braica)

**6.9. Informatički poslovi muzeja**

Kreiranje i održavanje mrežnih stranica Muzeja

Treća inačica mrežnih stranica Muzeja objavljena je 19. travnja 2022, a izradila ih je tvrtka Net media Sistemi d.o.o. / Sistemi.hr iz Splita. Kao tehničko rješenje korištena je DNN Platform CMS aplikacija. Višemjesečni projekt izrade mrežnih stranica Muzeja odvijao se u nekoliko faza i u njemu je sudjelovalo više djelatnika Muzeja. Tijekom 2022. godine ostvareno je:

- priprema osnovnog sadržaja i slikovnog materijala za nove mrežne stranice (dr. S. Braica, dr. V. Premuž Đipalo, I. Meštrović),

- savladavanje Korisničkih uputa za uređivanje osnovnog sadržaja, uređivanje dokumenata te uređivanje i administraciju članaka na stranicama Novosti, Izdanja i Izložbe (I. Meštrović)

- uređivanje osnovnog sadržaja, ažuriranje dokumenata i članaka na stranicama Novosti, Izdanja i Izložbe (I. Meštrović)

- ažuriranje sadržaja na stranici Edukacija (dr. V. Premuž Đipalo),

- prijevod dijela sadržaja mrežnih stranica na engleski jezik (dr. Silvio Braica)

Elektronički časopis

- priprema i objavljivanje 29. broja časopisa *Ethnologica Dalmatica* na portalu Hrčak (I. Meštrović)

**6.10. Terenski rad**

**-** Na traženje gosp. Ante Akrapa izvršen je stručni obilazak njegove privatne zbirke etnografskih predmeta u Voštanama. Budući da je dotična zbirka 2014. godine bila preventivno zaštićena, radi utvrđivanja eventualnih izmjena fizičkih svojstava izvršen je pregled svih predmeta s popisa 2014. godine. Ovim je obilaskom stručno obrađeno (determinirano, izmjereno, fotografirano, opisano) 36 novih predmeta, uz upoznavanje s ostalim predmetima koji tek čekaju obradu. Gosp. Akrapu su sugerirani načini zaštite i pohrane predmeta, koji bi pozitivno utjecali na njihovo očuvanje. Također su sugerirane osnovne smjernice prilikom promišljanja o izlagačkim aktivnostima ove zbirke, a koje su gosp. Akrapu u planu. U obilasku su sudjelovale djelatnice Muzeja I. Vuković, V. Premuž-Đipalo, V. Lopušinsky-Zoković te kolegica I. Radovani iz Konzervatorskog odjela u Splitu.

**6.11.Ostalo**

- Matičnost druge razine za etnografske muzeje i etnografsku građu

Ivana Vuković, viša kustosica, voditeljica poslova matičnosti u Etnografskom muzeju Split

Volga Lopušinsky-Zoković, viša restauratorica tehničarka

Etnografski muzej Split nositelj je provedbe matične djelatnosti druge razine za etnografske muzeje i etnografsku građu. Tijekom 2022. godine obavljene su sve planirane djelatnosti matičnosti.

U svibnju je izvršen stručni obilazak Muzeja općine Jelsa (domaćin v.d. ravnatelja, kustos Duje Dorotka), u listopadu Muzeja otoka Brača koji djeluje u sklopu Centra za kulturu Brač (u društvu voditeljice Muzeja, kustosice Andree Matoković) te Kninskog muzeja (u kojem nas je ugostila voditeljica Etnografske zbirke, kustosica Zoja Radić). U spomenutim je muzejima zabilježeno stanje čuvaonica, muzejske građe i dokumentacije, kao i stanje postojećih i provedba novih stalnih postava, uza sva tekuća pitanja s kojima se voditelji etnografske građe u sastavu ovih muzeja susreću. Na licu mjesta su kolegama predložene mjere za otklanjanje uočenih nedostataka ili poboljšanja rada muzeja, a o detaljima obilaska se navelo u pisanim Izvještajima koji su se, sukladno Pravilniku o načinu i mjerilima za povezivanje u Sustav muzeja Republike Hrvatske, dostavili nadziranom muzeju i njegovom osnivaču, kao i Muzejsko-dokumentacijskom centru u Zagrebu.

# -Projekt *Dubrovački šudari/Dumanjski ubručić*

Sanja Ivančić, muzejska savjetnica

Volga Lopušinsky-Zoković, viša restauratorica tehničarka

Vana Ribarović, viša restauratorica tehničarka

- U sklopu projekta „Dubrovački šudari/Dumanjski ubručić“ u Muzeju grada Kaštela organizirane su radionice „Temeljne spoznaje i vještine ručnog tkanja s pripremom“ koje su održane 25. ožujka, 12. i 13. svibnja, 09. – 11. studenog te 08. i 09. prosinca. Radionice je organizirala Sanja Acalija, muzejska savjetnica MGK, a voditelj radionica je dr. sc. Željko Knezić, dipl. ing. s Tekstilno – tehnološkog fakulteta u Zagrebu.Cilj radionica je prezentirati i oživjeti ručno tkanje te osigurati uvjete za ponovnu izradu ženske marame („dubrovačkog šudara“). Osim uvodnog teoretskog dijela upoznavanja o ručnom tkanju i vrstama pređe, do sada je obavljen i praktični dio: proračun snovanja, snovanje na snovaljci, napinjanje osnove, početak tkanja, usko tkanje, obrada i dorada tkanog materijala te analiza urađenog, kao i proračun snovanja i početak snovanja za tkanje replika „dubrovačkog šudara“. Radionice se nastavljaju i u slijedećoj godini. Djelatice našega muzeja sudjelovale su u spomenutima radionicama, a S. Ivančić je s kolegicom S. Acalija tom prigodom priredila tekst za objavu na Facebooku obje ustanove.

- Muzejska savjetnica S. Ivančić stupila je u kontakt s kolegicom Tanjom Kocković Zaborski (Etnografski muzej u Zagrebu) radi određivanja broja *dubrovačkih šudara* unutar Zbirke nošnji primorske Hrvatske, za koju je kolegica zadužena. Kolegica je ustupila traženu informaciju s pripadajućom dokumentacijom o predmetima unutar M++ programa.

dr. Branka Vojnović Traživuk, muzejska savjetnica

- dovršena su dva članka bazirana na građi iz Muzeja (o narodnim nošnjama u Dalmaciji i o nekim odjevnim dodacimakoji su praćeni brojnim slikovnim prilozima). Isti se planiraju objaviti u sljedećem broju Muzejskog časopisa.

- predano izvješće o posjetu keramičarskoj radionici Rinkovec u Splitu, krajem 2021.godine, za muzejsku stručnu dokumentaciju

dr. Vedrana Premuž Đipalo

- pripremljena edukativna publikacija za djecu „Baština oko nas“ - publikacija o kulturnoj baštini i zaštićenim nematerijalnim kulturnim dobrima s UNESCO-ve reprezentativne liste nematerijalne kulturne baštine čovječanstva (tekst: Vedrana Premuž Đipalo – 25 kartica teksta, ilustrator: Ivan Svaguša – 23 ilustracije/akvarel). Tiskanje publikacije planirano početkom 2023. godine.

Iva Meštrović, viša knjižničarka

- pripremljen je članak *Izrada, razvoj i dostupnost mrežnih stranica Etnografskog muzeja Split* i predan za objavu u 53. broju MDC-ovog časopisa *Informatica museologica*

- u povodu 30. godina izlaženja časopisa *Ethnologica Dalmatica*, započet je rad na bibliografiji radova objavljenih od 1992. do 2022. godine (s autorskim i predmetnim kazalom te kazalom zemljopisnih naziva); ista se planira objaviti u 2023. godini

- u pripremi je rad o sadržajnoj analizi članaka objavljenih u *Ethnologici Dalmatici*, kojeg se planira objaviti u jubilarnom 30. broju našega godišnjaka

**7. ZNANSTVENI RAD**

**7.1. Znanstveno usavršavanje**

V. Premuž Đipalo

- obranjen doktorski rad *Kulturnoantropološko istraživanje splitskih plaža i plažnih kultura: studija slučaja gradske plaže Bačvice* na poslijediplomskom sveučilišnom studiju Humanističke znanosti Filozofskog fakulteta u Splitu (Mediteranski interdisciplinarni kulturološki modul / mentorstvo: dr.sc. Ana Perinić Lewis; stručno povjerenstvo za obranu rada: dr.sc. Nevena Škrbić Alempijević, dr.sc. Tihana Rubić, dr.sc. Srećko Jurišić), čime je stečen akademski stupanj doktorice znanosti iz područja humanističkih znanosti, polje interdisciplinarne humanističke znanosti, 12. 5. 2022., Filozofski fakultet u Splitu.

- Sudjelovanje na nastavi Filozofskog fakulteta u Splitu – naslovni asistent triju kolegija: *Osnove muzeologije i muzejska pedagogija -* predavanja (Odsjek za povijest umjetnosti); *Muzejska pedagogija s praktikumom* - vježbe u praktikumu*; Tradicijske igre i igračke –* seminar (Odsjek za rani i predškolski odgoj i obrazovanje – izvanredni studij).

**8. IZLOŽBENA DJELATNOST**

1. Izložba EMS “Jatagani, noževi i bodeži Osmanskog Carstva iz Etnografskog muzeja Split”, autora Silvija Braice, 3. svibnja 2021. – 30. travnja 2022.
2. Izložba EMS “Kartoline iz muzejskog albuma”, autorice Branke VojnovićTraživuk, otvorena 2. srpnja 2021.
3. Gostovanje izložbe FMGG iz Livna “Vuna : izložba tradicijskih predmeta i postupaka obrade vune“, od 17. ožujka do 26. travnja
4. Izložba Književnog kruga Split „Marulićeva Judita. Pet stoljeća prvotiska (1521-2021)“, 20. – 23. travnja
5. Izložba Slovenskog kulturnog društva Split i EMS „Čipka na batiće / Klekljana čipka, od 5. svibnja do 8. srpnja
6. Izložba Udruge Metonimija „Split videoart festival“, 25. – 28. svibnja
7. Izložba EMS „Priča o soli i solarstvu“, autorice Maje Alujević, od 14. srpnja
8. Izložba EMS u suradnji s OŠ Slatine „Učimo o pčelama i pčelarstvu“, OŠ Slatine, 11. studenog

**Izložbe u pripremi**

dr. Silvio Braica, muzejski savjetnik

Priprema izložbe vatrenog oružja

Tijekom 2022. godine pripremljen je opći tekst o vatrenom oružju, obima 126 kartica, dok će se kataloški dio pripremati tijekom 2023. godine. Opći tekst kataloga je prošao korekturu i lekturu.

Do sada je ukupno restaurirano 46 kubura, od čega 4 u 2022. godini. Snimljena je 141 kubura. Svaka kubura ima 4 snimke - gore, dolje, lijevo, desno i eventualno potpis ili pečat. Za snimanje su preostale puške (25 komada) i dodatna oprema (fišeklije, mašnjače, šipke za nabijanje i sl.).

Ivana Vuković, viša kustosica

Pripremni radovi na izložbi o pomorstvu Dalmacije

Tijekom 2022. godine obavili su se pripremni radovi za predstojeću izložbu pod radnim naslovom *Tuć' more*, u suradnji s Hrvatskim pomorskim muzejom Split. Tijekom godine se s kolegicom Blažević, kustosicom u HPMS-u i koautoricom, odredila osnovna struktura izložbe i njezine popratne publikacije. Jedna sadržajna linija predloženog programa naglasak stavlja na **osobna iskustva**, zbog čega su tijekom 2022. godine provedeni polustrukturirani intervjui s aktivnim i umirovljenim pomorcima s različitih tipova brodova. Svi intervjui su transkribirani i potom tematski strukturirani kao interpretacije cjelina koje se izložbom obraduju. Među ostalim, to je pitanje izoliranosti, društvenosti i privatnosti na brodu; razmatraju se promjene u pomorstvu posljednjih desetljeća 20. stoljeća naovamo, preispituju se faktori koji utječu na kvalitetu života na brodu i stres u specifičnoj radnoj i životnoj okolini. Poseban dio odnosi se na ekologiju i zaštitu mora u kontekstu pritiska suvremene masovne (globalne) trgovine. Drugi dio programa se kroz odabrane teme referira se na **povijesni okvir pomorstva** kao značajne ekonomske grane stanovništva istočnog Jadrana. Istovremeno se iščitavala dostupna stručna literatura na temu pomorstva Dalmacije.

dr. Branka Vojnović traživuk, muzejska savjetnica

- Posjetili samoukog kipara Petra Meštrovića u Otavicama zbog upoznavanja njegovog likovnog rada, u sklopu prirema za buduću izložbu u drniškom muzeju.

**9.IZDAVAČKA DJELATNOST**

**9.1.Tiskovine**

- Muzejski godišnjak, časopis *Ethnologica Dalmatica* vol. 29, Etnografski muzej Split

- Alujević, Maja. *Priča o soli i solarstvu*, Etnografski muzej Split, katalog izložbe

- Braica, Silvio. *Kada je Wes sreo Tranea* ..., Etnografski muzej Split

- Duvnjak, Jela. *Vuna : izložba tradicijskih predmeta i postupaka obrade vune*, FMGG Livno i Etnografski muzej Split, deplijan izložbe

- Kolumbić Šćepanović, Mirjana. *Nonina škrinja: iz folklorne baštine otoka Hvara*, Institut za etnologiju i folkloristiku, Zagreb i Etnografski muzej Split

**9.2. Elektroničke publikacije**

- Časopis *Ethnologica Dalmatica* vol. 29

Dostupno na Hrčku:

- Plakat i pozivnica izložbe *Priča o soli i solarstvu*

**10.EDUKATIVNA DJELATNOST**

dr. Vedrana Premuž Đipalo, muzejska savjetnica pedagoginja

- Na edukativnim programima koje je osmislila, pripremila, organizirala i realizirala muzejska pedagoginja savjetnica dr. Vedrana Premuž Đipalo sudjelovalo je 3450 posjetitelja (predškolci, osnovnoškolci, srednjoškolci, studenti, umirovljenici i inozemni turisti).

- Održane 76 radionice za predškolski i osnovnoškolski uzrast na kojima je sudjelovalo 2350 korisnika.

- Održana 83 stručna vodstva po muzejskom postavu i povremenim izložbama za različite kategorije posjetitelja na kojima je sudjelovalo 2650 korisnika.

- Održano 26 predavanja za inozemne turističke grupe u organizaciji turističke agencije „Road scholar“ - predavanja o tradicijskoj kulturi Dalmacije na kojima je sudjelovalo 500 korisnika.

- Održane 4 radionice u sklopu programa „Dan za nas“ namijenjenog osobama treće životne dobi na kojim je sudjelovalo 45 korisnika.

- Autorstvo i realizacija 27. EME – Edukativne muzejske akcije u organizaciji Sekcije za muzejsku pedagogiju i kulturnu akciju Hrvatskog muzejskog društva povodom obilježavanja Međunarodnog dana muzeja s temom PLES. U sklopu programa „Muzejski plesni podij“ održale su se 4 plesne i kreativne radionice (19. travnja - 1. lipnja 2022.) na kojima je sudjelovalo 55 korisnika.

Maja Alujević, viša kustosica

Vodstva

18. 03. – Vodstvo za 3. r. OŠ Strožanac

31. 03.- Vodstvo i radionica za 4. r. OŠ KmanKocunac-– 40 učenika – ukrašavanje uskršnjih jaja

1. 04. – Vodstvo i radionica za 5. r.-OŠ Bol, izrada kamene kuće u glini

5. 04. – Vodstvo po postavu i izložbi o Vuni za 4.r. OŠ Pujanke, i radionica: crtanje pastelama tradicijskih motiva s nošnji na torbe od žutice

6. 04.- Vodstvo za 1.r. OŠ don Lovre Katić iz Solina i radionica oslikavanja torbi

7. 04. – Vodstvo po postavu za 4.r. OŠ Strožanac - radionica oslikavanja platnenih torbi od žutice pastelama

29. 04. – vodstvo po postavu za 3. r. OŠ Dugi rat

23. 05. – vodstvo po postavu za 1.r. OŠ Lučac, Split

6.12. – vodstvo po izložbi o soli i solarstvu za sudionike „Zlatne večeri matematike“.

Sanja Ivančić, muzejska savjetnica

Vodstva

05.02.22. „Aspira“- vođenje po stalnom postavu polaznika tečaja za turističke vodiče

17.02.22. Turistička škola Hvar vođenje po stalnom postavu

28.05.22. „Aspira“- vođenje po stalnom postavu polaznika tečaja za turističke vodiče

13.10.22. Vođenje po postavu muzeja „Vladimir Nazor“, 2.a razreda gimnazije

07.12.22. Vođenje po postavu muzeja „Vladimir Nazor“, izborna nastava povijesti

26.11.22. Vođenje po postavu muzeja „Aspire“, polaznika tečaja za turističke vodiče

**11. ODNOSI S JAVNOŠĆU (PR)**

**11.1. Objave u tiskanim i elektroničkim medijima**

Bobinac, Martina. Restitucija je jedino rješenje, razgovor sa Silvijom Braicom, Kulturpunkt 1.09.2022., [www.kulturpunkt.hr](http://www.kulturpunkt.hr)

Braica, Silvio. 2022. *Preminula Leonilda Begonja, etnologinja, muzejska savjetnica i bivša ravnateljica Etnografskog muzeja u Splitu*. Hrvatsko etnološko društvo. Novosti. [www.hrvatskoetnološkodruštvo.hr](http://www.hrvatskoetnološkodruštvo.hr)

Braica, Silvio. U obitelji Kaliterna prvi bor okićen je 1895., *Slobodna Dalmacija*, 28. 11. 2022.

Vojnović Traživuk, Branka. 2022. Ivana Vuković, Raditi i preživjeti : o gospodarstvu Dalmacije kroz Zbirku tradicijskog gospodarstva Etnografskog muzeja Split, Split, 2021.,103 str., *ETNOinfo – etno hed*

**11.2. Sudjelovanje u televizijskim i radijskim emisijama**

dr. S. Braica

Radio sunce, o Noći muzeja, 28. siječnja

Narodni radio, o Noći muzeja, 28. siječnja

Veliki judi, TV Jadran, 29. siječnja

Radio Sunce, emisija o Muzeju, 1. srpnja

HRT, hrvatski radio - treći program – Cro jazz, intervju sa Silvijom Braicom, 22. rujna 2022.

Hrvoj, Davor, Uvjerljive izvedbe Coltranea: Bili smo na koncertu Klasične hrvatske četvorke u Splitu, Novi list

Hrvoj, Davor, Uvjerljive izvedbe Coltranea, [www.jazzhr](http://www.jazzhr) – hrvatski jazz portal

Hrvoj, Davor, Klasična hrvatska četvorka +2 u Splitu: Uvjerljive izvedbe djela st. Johna Coltranea, Soundguardian (<https://www.soundguardian.com>)

HRT, 3 program Hrvatske televizije, Vrijeme je za jazz: Ljetne kronike 2022., 2. dio, 11. listopada i 16. listopada

M. Alujević

14. 9. – najava izložbe „Priča o soli i solarstvu“ i intervju za Radio Split – „Tema dana“ – novinar Denis Šabić .

19. 9. – Intervju za Radio Sunce o izložbi „Priča o soli i solarstvu“ – novinarka AndreaViđak

14. 10. – U emisiji „Đir po Dalmaciji“ emitiran intervju o izložbi „Priča o soli i solarstvu“.

**11.3. Društvene mreže – Facebook**

dr. V. Premuž Đipalo, urednica *Facebook* stranice Muzeja



**11.4. Promocije i prezentacije**

dr. S. Braica

Predstavljanje knjige “Prezime i preci između predaje i dokumenata i drugi članci” autora Maria Nepe Kuzmanića, 21. lipnja 2022.

Suorganizatori “Marulićevi dani”, 21.-23. travnja 2022.

**11.5. Koncerti i priredbe**

dr. S. Braica

Koncerti

Suradnja s Hrvatskim domom – suorganizatori koncerta Klasične hrvatske četvorke +2 – “Wes Meets Trane”, Hrvatski dom Split, 19. svibnja

Organizacija koncerta Klasične hrvatske četvorke +2 – “Ole”, Etnografski Muzej Split, 24. rujna 2022

Sastanak Festivalskog odbora Splitskog festivala, 24. studenog, EMS

Snimanje video spota Tedi Spalata, 1.prosinca

EMS & Muzej antičkogs takla, Zadar – Zlatna večer matematike, 6. prosinca

**11.6. Ostala događanja**

Organizacija manifestacije Noć muzeja 2022 – prezentacija filma „Mačkare iz Otoka“ (9 min) u produkciji EMS-a (dr. V. Premuž Đipalo)